આ કારણોને લીધે મા ફાઉન્ડેશને એક ગ્રામ્ય B.A. કોલેજને દત્તક લીધી અને તે કોલેજના વિદ્યાર્થીઓની રોજગાર યોગ્યતા વધારવા તેઓને જરૂરી કૌશલ્યોથી સજ્જ કરે છે. તેઓના 3 વર્ષના સ્નાતક કોર્સ દરમ્યાન આ કોલેજના વિદ્યાર્થીઓને વ્યક્તિત્વ વિકાસ કેમ્પ દ્વારા અપાતી બીજી સોફ્ટ સ્કિલ ટ્રેનીંગની સાથે સાથે અતિ ઉપયોગી અંગ્રેજી ભાષા અને ITની ટ્રેનીંગ પણ અપાય છે. તેઓને ટેલિફોન અને કોર્પોરેટ શિષ્ટાચારનું પણ જ્ઞાન આપવામાં આવે છે. આ બધુ તેઓના સંપૂર્ણ વ્યક્તિત્વ અને આત્મવિકાસ વધારવામાં મદદરૂપ બને છે અને રોજગાર યોગ્યતા માટે જરૂરી કૌશલ્યો પૂરી પાડે છે. વિદ્યાર્થીઓના સામાન્ય જ્ઞાનમાં વધારો કરવા પ્રશ્ન સ્પર્ધાઓ, વકૃત્વ સ્પર્ધાઓ વગેરે કોલેજમાં યોજાય છે. કારકિર્દી માર્ગદર્શન સગવડતા પૂરી પાડવામાં આવે છે જેથી વિદ્યાર્થીઓ તેઓના રસ અને રૂચી પ્રમાણે વ્યવસાયી કે રોજગારલક્ષી અભ્યાસ નક્કી કરી શકે.